cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.884
title: การบำบัดสีและกลิ่นของน้ำเสียจากห้องพ่นสีด้วยโอโซน

description: เนื่องจากน้ำเสียที่มาจากห้องพ่นสีกล่องไม้เคลือบเงามีปริมาณไม่มากนัก จึงต้องเก็บน้ำไว้ในบ่อพักน้ำเสียจนได้ปริมาณที่มากพอจึงจะทำการบำบัดด้วยวิธีเติมสารเคมี  ปัญหาที่เกิดขึ้นจากการเก็บน้ำเสียไว้ในบ่อพักน้ำเสีย คือ ปัญหาเรื่องกลิ่น งานวิจัยนี้จึงต้องการศึกษาการนำโอโซนมาบำบัดน้ำเสียในระหว่างที่อยู่ในบ่อพักน้ำเพื่อแก้ไขปัญหาของกลิ่นที่เกิดขึ้น โดยศึกษาผลของโอโซนต่อค่าพารามิเตอร์น้ำเสียต่าง ๆ เพื่อศึกษาความเป็นไปได้ในการใช้โอโซนในการบำบัดน้ำเสียแทนกระบวนการที่ใช้อยู่ในปัจจุบัน ซึ่งใช้สารเคมีเป็นปริมาณมาก ทำให้เกิดความเสี่ยงต่อผู้ปฏิบัติงานเพื่อหาระยะเวลาที่เหมาะสมในการบำบัดน้ำเสียด้วยโอโซน และเพื่อศึกษาผลของการบำบัดน้ำเสียด้วยโอโซน งานวิจัยนี้ได้ศึกษาการเปลี่ยนแปลงของค่าพารามิเตอร์น้ำเสียที่ได้มาจากห้องพ่นสีชิ้นงานหลังทำการบำบัดด้วยโอโซน (1,000 mg/hr) โดยทดลองกับน้ำเสียปริมาณ 20 ลิตร ตามช่วงเวลาต่างๆ (0.5 – 8 ชม.) พบว่าค่า pH, BOD, COD, TDS, TSS, สีและกลิ่น ของน้ำเสียมีการเปลี่ยนแปลงตามระยะเวลาที่ใช้ในการบำบัดด้วยโอโซน โดยพบว่าโอโซนสามารถกำจัดสีและกลิ่นของน้ำเสียได้เป็นอย่างดี โดยพบว่าระยะเวลา 8 ชม. เป็นระยะเวลาที่ลดสีและกลิ่นมากที่สุด หลังการบำบัดด้วยโอโซนเป็นเวลา 8 ชม. พบว่าค่า pH เพิ่มขึ้น 3.53% ในขณะที่ค่า BOD, COD, TDS, TSS ลดลง 14.39%, 23.72%, 32.58% และ 31.57% ตามลำดับเพื่อศึกษาว่าสารอินทรีย์กลุ่มใดที่ถูกบำบัดด้วยโอโซน จึงมีการวิเคราะห์สารอินทรีย์ในน้ำเสียตัวอย่างด้วยเทคนิค Fluorescence Excitation Emission Matrix (FEEM) พบว่าโอโซนสามารถบำบัดสารอินทรีย์ประเภทกรดฮิวมิก (Humic acid) และกรดฟุลวิค (Fulvic acid) ได้เป็นอย่างดี เนื่องจากสารอินทรีย์สองกลุ่มนี้เป็นสาเหตุของกลิ่นและสีของน้ำเสีย ผลการศึกษาด้วย FEEM จึงอธิบายได้สาเหตุที่ทำให้การบำบัดน้ำเสียด้วยโอโซนสามารถกำจัดกลิ่น และสีของน้ำได้เป็นอย่างดี ดังนั้นการใช้โอโซนบำบัดน้ำเสียก่อนเข้ากระบวนการบำบัดหลัก สามารถช่วยแก้ปัญหาเรื่องของกลิ่นได้เป็นอย่างดี นอกจากนี้ยังช่วยทำให้ค่าพารามิเตอร์บางค่าของน้ำเสียที่ผ่านการบำบัดด้วยโอโซนมีค่าใกล้เคียงค่าที่ยอมรับได้ของน้ำเสียที่จะปล่อยทิ้งสู่สิ่งแวดล้อม อย่างไรก็ตามประสิทธิภาพการบำบัด COD และ BOD ของโอโซนยังค่อนข้างต่ำ ดังนั้นหากต้องการนำโอโซนมาใช้ในการบำบัดน้ำเสีย จะต้องมีกระบวนการบำบัดอื่นเพิ่มเติม ที่มีประสิทธิภาพในการลดค่า COD และ BOD ต่อไป
DOI: 10.15151/esrf-es-52776499
title: Munich Crystallography BAG
DOI: 10.14457/tu.the.2017.867
title: การปรับปรุงประสิทธิภาพของสายการผลิตสมอลล์เอิร์ทลีคเบรกเกอร์

description: งานวิจัยนี้มุ่งเน้นในเรื่องของการปรับปรุงประสิทธิภาพในกระบวนการผลิต โดยศึกษาเกี่ยวกับการจัดสมดุลในแต่ละสถานีการและการลดของเสียในกระบวนการผลิตให้กับบริษัทกรณีศึกษาที่ผลิตสมอลล์เอิร์ทลีคเบรกเกอร์ โดยเริ่มจากการหาเวลามาตรฐานของแต่ละสถานีการทำงาน แล้วทำการวิเคราะห์การทำงานของคนร่วมกับเครื่องจักรโดยใช้แผนภูมิคน – เครื่องจักร ก่อนการปรับปรุงพบว่าเกิดความไม่สมดุลที่สายการผลิตทำให้ประสิทธิภาพของสายการผลิตมีค่าต่ำ  จากนั้นได้ทำการปรับปรุงสายการผลิตโดยใช้หลักการ ECRS แล้วทำการจัดสมดุลการผลิตใหม่ ภายหลังการปรับปรุงพบว่าสามารถลดจำนวนพนักงานจาก 13 คน เหลือ 12 คน และประสิทธิภาพของสายการผลิตเพิ่มขึ้นจากร้อยละ 64.14 เป็นร้อยละ 87.80  ในการลดของเสียในกระบวนการผลิต ก่อนการปรับปรุงพบว่ามูลค่าของของเสียในกระบวนการผลิตเกินเป้าหมายที่บริษัทกำหนดไว้ที่ต่ำกว่า 500 บาทต่อเดือน จากนั้นจึงทำการวิเคราะห์หาสาเหตุที่ทำให้เกิดของเสียด้วยแผนภูมิก้างปลา หลังจากนั้นได้ทำการปรับปรุงเพื่อลดของเสีย ภายหลังการปรับปรุงพบว่าสามารถลดมูลค่าของเสียจาก 1,387 บาทต่อเดือน เหลือ 487 บาทต่อเดือนได้
DOI: 10.14457/tu.the.2017.868
title: การลดเวลานำในการตรวจผลิตภัณฑ์ก่อนส่งมอบ

description: งานวิจัยนี้ทำการศึกษาเกี่ยวกับการปรับปรุงกระบวนการตรวจสอบผลิตภัณฑ์ โดยมีวัตถุประสงค์เพื่อลดเวลานำในการตรวจสอบผลิตภัณฑ์ โรงงานกรณีศึกษาเป็นโรงงานผลิตชิ้นส่วนแม่เหล็กในอุตสาหกรรมอิเล็กทรอนิกส์ การศึกษาเริ่มจากการจับเวลาการตรวจสอบผลิตภัณฑ์ทุกกิจกรรม จากนั้นนำมาวิเคราะห์หาแนวทางการปรับปรุงแก้ไข โดยพิจารณากิจกรรมที่จำเป็น และไม่จำเป็นในการทำงาน และทำการปรับปรุงกระบวนการทำงานให้ดีขึ้นได้โดยใช้หลักการ ECRS    ผลการวิจัยพบว่ากิจกรรมที่สามารถทำการปรับปรุงได้โดยคำนึงถึงความต้องการลูกค้าเป็นหลัก คือ กระบวนการตรวจสอบช่องว่างแม่เหล็กและเส้นผ่านศูนย์กลางยาง หลังจากการปรับปรุงกระบวนการ โดยการปรับเปลี่ยนวิธีการตรวจสอบและใช้เครื่องมือในการตรวจสอบที่ทันสมัยมากขึ้น พบว่าระยะเวลาในการตรวจสอบช่องว่างแม่เหล็กลดลงจาก 7.47 นาทีต่อชิ้นงาน เหลือ 1.32 นาทีต่อชิ้นงาน คิดเป็นร้อยละ 80.30 และระยะเวลาในการตรวจสอบเส้นผ่านศูนย์กลางยางลดลงจาก 2.30 นาทีต่อชิ้นงาน เหลือ 0.20 นาทีต่อชิ้นงาน คิดเป็นร้อยละ 86.67 ส่งผลให้เวลานำรวมในการตรวจสอบผลิตภัณฑ์กรณีที่ทำการผลิตเต็มกำลังในแต่ละกะการทำงานลดลงจาก 90.425 ชั่วโมง เหลือ 78.749 ชั่วโมง คิดเป็นร้อยละ 12.9
DOI: 10.14457/tu.the.2017.869
title: การจัดการสินค้าคงคลังในโรงงานผลิตและกระจายสินค้าแช่แข็ง

description: งานวิจัยฉบับนี้มีวัตถุประสงค์เพื่อศึกษา และปรับปรุงการบริหารจัดการสินค้าคงคลัง โดยการประยุกต์ใช้ทฤษฎี และเทคนิคต่างๆ เพื่อเพิ่มประสิทธิภาพคลังสินค้าอาหารแช่แข็ง จากการสำรวจและรวบรวมข้อมูลที่เกี่ยวข้อง พบว่าในปัจจุบันบริษัทกรณีศึกษามีจำนวนรายการสินค้าที่หมุนเวียนเข้าออกคลังสินค้าเป็นจำนวนมาก แต่มีวิธีการจัดเก็บและวิธีการจัดวางที่ไม่เหมาะสม ผู้ศึกษาจึงนำเสนอแนวทางในการจัดการพื้นที่จัดเก็บสินค้า ด้วยการแบ่งกลุ่มสินค้าตามปริมาณมูลค่าการสั่งซื้อสินค้า โดยใช้ข้อมูลตั้งเดือนมกราคม ปี พ.ศ. 2558 ถึงเดือนพฤษภาคม ปี พ.ศ. 2560 ซึ่งกลุ่มของสินค้าจะถูกแบ่งออกเป็น 3 กลุ่ม ตามลำดับมูลค่าการสั่งซื้อสินค้าออกจากคลังสูง ปานกลาง และต่ำ แล้วจึงทำการเปรียบเทียบผลลัพธ์ของระยะทางที่ใช้ในการเคลื่อนย้ายสินค้า ระหว่างวิธีที่นำเสนอกับวิธีที่บริษัทใช้ในปัจจุบันเพื่อใช้ในการให้คำแนะนำการจัดวางพื้นที่คลังสินค้าใหม่
DOI: 10.14457/tu.the.2014.309
title: ความสัมพันธ์ระหว่างประโยชน์เชิงความรู้สึกและเชิงอรรถประโยชน์กับคุณภาพอาหารที่มีผลต่อความตั้งใจกลับมาใช้บริการศูนย์การค้าชุมชน

description: เนื่องจากในปัจจุบันธุรกิจศูนย์การค้า ชุมชนมีแนวโน้มเพิ่มมากขึ้น ส่งผลให้การสร้างความได้เปรียบในการแข่งขันเพื่อเพิ่มส่วนแบ่งทางการตลาดเริ่มเข้ามามีบทบาทที่สำคัญ  ดังนั้นการเข้าใจปัจจัยที่ส่งผลต่อความสำเร็จของศูนย์การค้า และการเข้าใจความต้องการของลูกค้าแต่ละประเภทเป็นส่วนสำคัญที่ช่วยเพิ่มโอกาสสำหรับการสร้างความได้เปรียบในการแข่งขันกับคู่แข่งในตลาดได้ทางหนึ่ง  เนื่องจากทำให้ศูนย์การค้าชุมชนสามารถวางแผนกลยุทธ์การขาย  วิธีการทำการตลาด รวมถึงการสร้างความสัมพันธ์อันดีกับลูกค้าในระยะยาวเพื่อให้ลูกค้ากลับมาใช้บริการศูนย์การค้าชุมชนซ้าในอนาคต งานวิจัยนี้เน้นศึกษาเกี่ยวกับประโยชน์ที่ลูกค้าจะได้รับในรูปแบบประโยชน์เชิงความรู้สึกและเชิงอรรถประโยชน์ผ่านทางคุณลักษณะของคุณภาพอาหารที่มีผลต่อความตั้งใจกลับมาใช้บริการศูนย์การค้าชุมชน ซึ่งงานวิจัยนี้ได้แตกต่างจากงานวิจัยอื่นเนื่องจากเน้นศึกษาคุณภาพอาหาร ที่มีผลต่อการกลับมาใช้บริการซ้าอีกทั้งยังได้เพิ่มการศึกษาเกี่ยวกับพฤติกรรมลูกค้าที่มีต่อความคาดหวังในสิ่งที่จะได้รับจากการมาซื้อหรือรับประทานอาหารภายในศูนย์การค้า โดยข้อมูลที่นำมาวิเคราะห์นั้นได้จากการเก็บแบบสอบถามของกลุ่มตัวอย่างจำนวน 200 ชุด ระหว่างวันที่ 5 – 26 มกราคม 2558 สำหรับเครื่องมือที่ใช้ในการวิเคราะห์ผู้วิจัยได้ใช้ Exploratory  Factory  Factor  Analysis  (EFA) ในการวิเคราะห์องค์ประกอบและใช้การวิเคราะห์สมการถดถอยพหุคูณ ( Multiple  Regression)   เพื่อทดสอบสมมติฐานด้านความสัมพันธ์ระหว่างกลุ่มตัวแปรผลการศึกษาพบว่าปัจจัยคุณลักษณะของคุณภาพอาหารมีความสัมพันธ์อย่างมีนัยสำคัญกับ ความตั้งใจกลับมาใช้บริการศูนย์การค้าชุมชน  และปัจจัยประโยชน์เชิงความรู้สึกและเชิงอรรถประโยชน์ ที่ลูกค้าได้รับมีความสัมพันธ์อย่างมีนัยสำคัญกับคุณลักษณะของคุณภาพอาหาร โดยที่ปัจจัยประโยชน์เชิงความรู้สึกส่งผลต่อคุณลักษณะของคุณภาพอาหารมากกว่าประโยชน์เชิงอรรถประโยชน์ ดังนั้นศูนย์การค้าชุมชนควรให้ความสำคัญในการบริหารพื้นที่เช่าควรคัดเลือกร้านอาหารที่ สามารถตอบสนองต่อความต้องการของกลุ่ มลูกค้าได้ อีกทั้งร้านอาหารควรเข้าใจความต้องการของลูกค้า ด้วยการท าการตลาด และมีการวางกลยุทธ์ที่เหมาะสมตามความแตกต่างของกลุ่มลูกค้าแต่ละประเภท เพื่อดึงดูดให้ลูกค้าเข้ามาใช้บริการร้านอาหารมากขึ้น ส่งผลให้ศูนย์การค้าชุมชนมีปริมาณลูกค้าเพิ่มมากขึ้นจนก่อให้เกิดรายได้ และกำไรที่ยั่งยืนของทั้งทางร้านค้าและศูนย์การค้าชุมชนในอนาคต
DOI: 10.14457/tu.the.2017.870
title: การจัดตารางการผลิตเพื่อปรับปรุงปริมาณงานล่าช้า: กรณีศึกษา

description: ปัญหาการจัดลำดับงานส่งผลต่อความสามารถในการผลิตของโรงงานโดยทั่วไป สำหรับโรงงานกรณีศึกษาก็ประสบปัญหาการจัดลำดับงานเช่นกัน ทำให้เกิดงานส่งมอบไม่ทันกำหนด ซึ่งมีผลต่อความเชื่อมั่นและความพึงพอใจของลูกค้า ทั้งนี้เนื่องจากมีการจัดลำดับงานและทรัพยากรโดยใช้การคาดเดาของผู้จัดเป็นหลัก อีกทั้งเครื่องจักรและผลิตภัณฑ์มีหลากหลายทำให้มีความซับซ้อนยากในการจัดลำดับงาน ทางโรงงานไม่มีการกำหนดหลักเกณฑ์ในการจัดลำดับ ทำให้เกิดความผิดพลาดและเกิดงานล่าช้าเป็นจำนวนมาก ร้อยละ 36.86 ต่อเดือน ดังนั้นผู้วิจัยจึงจำเป็นต้องพัฒนาเครื่องมือเพื่อช่วยในการคำนวณภายใต้ข้อจำกัดต่างๆ  ในการจัดลำดับงานหลักการที่ใช้สำหรับพัฒนาเริ่มจากการจัดตามกำหนดการส่งมอบ (EDD) ก่อนเพื่อให้เกิดความล่าช้าที่น้อย และใช้หลักการเวลาดำเนินการมากเข้าดำเนินการก่อน (LPT) จัดงานที่อยู่ภายในวันเดียวกันของทั้งเครื่องจักรเดียวและเครื่องจักรแบบขนานเพื่อให้เวลาการผลิตรวมน้อย หลังจากการทดลองปรับปรุงตามแนวทางดังกล่าว ทำให้จำนวนงานที่เกิดความล่าช้าลดลง 22 % เวลาการผลิตรวมลดลง 8.79 วัน  ระยะเวลาล่าช้าสูงสุดลดลง 3 วัน และอรรถประโยชน์ของการใช้เครื่องจักรเพิ่มมากขึ้นเฉลี่ย 11.5% อีกด้วย
DOI: 10.14457/tu.the.2017.871
title: การเพิ่มอัตราผลผลิตของกระบวนการผลิตพลาสติก

description: งานวิจัยนี้เป็นการศึกษาเกี่ยวกับการเพิ่มอัตราผลผลิตกระบวนการรีไซเคิลพลาสติก เนื่องจากโรงงานต้องการเพิ่มผลผลิตเพื่อตอบสนองความต้องการของลูกค้า ในงานวิจัยจึงได้ทำการศึกษาสภาพปัญหาที่แท้จริงและจัดเก็บข้อมูลในกระบวนการผลิต ซึ่งได้นำข้อมูลมาวิเคราะห์หาสาเหตุของปัญหา พบว่าบางกระบวนการผลิตในปัจจุบันยังทำงานไม่เต็มประสิทธิภาพ จากการศึกษากระบวนการทำงานด้วยเวลามาตรฐาน ได้เสนอแนวทางการปรับปรุง 2 แนวนาง แนวทางที่ 1 ปรับเปลี่ยนกระบวนการทำงานและอุปกรณ์ให้เหมาะสม พบว่าสามารถเพิ่มผลผลิตได้ 27.90% แนวทางที่ 2 ปรับเปลี่ยนการทำงานของเครื่องจักร พบว่าสามารถเพิ่มผลผลิตได้ 40.23% จากผลที่กล่าวมาโรงงานเลือกใช้แนวทางที่ 2 ในการปรับปรุงประสิทธิภาพการทำงานเพราะว่าผลผลิตการปรับปรุงเป็นไปตามเป้าหมายที่โรงงานได้กำหนดไว้ คือ 6 ตันต่อวัน
DOI: 10.14457/tu.the.2017.872
title: การปรับปรุงประสิทธิภาพเครื่องจักร: กรณีศึกษาบริษัทก่อสร้าง

description: งานวิจัยนี้เป็นการศึกษาการปรับปรุงประสิทธิภาพเครื่องจักรของบริษัผู้รับเหมาก่อสร้างอาคารสูงและห้างสรรพสินค้า ในปัจจุบันบริษัทประสบปัญหาเครื่องจักรที่ใช้อยู่ชำรุดเสียหายอยู่บ่อยครั้ง ประสิทธิภาพของเครื่องจักรโดยรวมของเครื่องจักรนั้นต่ำมากจนไม่สามารถสนับสนุนกิจกรรมงานต่างๆรวมไปถึงการดำเนินการเทคอนกรีตให้ได้ตามเป้าหมายของฝ่ายก่อสร้างที่ตั้งไว้ในแต่ละเดือน จากการศึกษาเบื้องต้นพบว่าเกิดการชำรุดเสียหายของเครื่องจักรบ่อยครั้ง ทำให้การดำเนินการก่อสร้างของบริษัทล่าช้าไปจากแผนที่วางไว้ ดังนั้นผู้วิจัยจึงได้ทำการปรับปรุงประสิทธิภาพเครื่องจักรเพื่อลดการชำรุดเสียหายของเครื่องจักรโดยการจัดทำแผนการตรวจเช็คเครื่องจักรและแผนบำรุงรักษาเชิงป้องกันเพื่อป้องกันการเกิดการชำรุดเสียหายที่จะเกิดขึ้น โดยผลการดำเนินงานที่ได้ดำเนินการไปนั้นสามารถทำให้ระยะเวลาการทำงานเฉลี่ยของเครื่องจักรเพิ่มขึ้น โดยค่าประสิทธิภาพโดยรวมของเครื่องจักร เพิ่มจากเดิม 41.44% เป็น 72.54%  หรือเพิ่มขึ้น 31.1% นอกจากนี้ยังทำให้อัตราการเทคอนกรีตของโครงการตามแผนที่วางไว้มีอัตราที่มากขึ้นตามไปด้วย โดยอัตรการเทคอนกรีตเพิ่มจากเดิม 69.35% เป็น 95.04% หรือเพิ่มขึ้น 37.04%
DOI: 10.14457/tu.the.2017.873
title: การลดต้นทุนคุณภาพ: กรณีศึกษาโรงงานผู้ผลิตแผ่นวงจรอิเล็กทรอนิกส์และประกอบชิ้นส่วนอิเล็กทรอนิกส์ขนาดเล็ก

description: งานวิจัยนี้เป็นการศึกษาต้นทุนคุณภาพในโรงงานกรณีศึกษา ซึ่งเป็นผู้ผลิตวงจรอิเล็กทรอนิกส์เพื่อวิเคราะห์หากิจกรรมการจัดการคุณภาพที่เหมาะสมในแต่ละช่วงเวลาที่สามารถลดต้นทุนคุณภาพโดยรวมลงได้ การวิจัยนี้ทำการศึกษาโดยได้เริ่มศึกษากระบวนการผลิตตัวรับส่งสัญญาณทางแสงโมเดล 22096371 งานวิจัยเริ่มจากการรวบรวมข้อมูลต้นทุนคุณภาพของกระบวนการผลิตจากนั้นจึงแยกประเภทเป็น ต้นทุนการป้องกัน ต้นทุนการตรวจสอบ ต้นทุนความบกพร่องภาพในและภายนอกแล้วจึงทำการออกแบบระบบจัดเก็บข้อมูลต้นทุนคุณภาพ และนำข้อมูลมาวิเคราะห์หาปัจจัยที่ทำให้เกิดต้นทุนโดยรวมสูงที่สุดโดยในงานวิจัยนี้พบว่า เป็นต้นทุนความบกพร่องภายในเนื่องจากมีของเสียในกระบวนการผลิตมากจึงดำเนินการปรับปรุงคุณภาพ โดยการเพิ่มกิจกรรมการป้องกันและการตรวจสอบเข้าไปแล้วจึงเก็บผลหลังการปรับปรุง 8 สัปดาห์การวิจัยครั้งนี้แสดงให้เห็นความสัมพันธ์กันของต้นทุนคุณภาพทั้ง 4 องค์ประกอบ ซึ่งใช้ในการจัดกิจกรรมการจัดการคุณภาพที่เหมาะสมที่มุ่งลดต้นทุนคุณภาพโดยรวม โดยในการศึกษาครั้งนี้ได้ทดลองเป็นเวลา 12 สัปดาห์ซึ่งทำให้ต้นทุนคุณภาพโดยรวมลดลงได้อย่างชัดเจน
DOI: 10.14457/tu.the.2017.874
title: การออกแบบและพัฒนาระบบตรวจวัดการใช้กระแสไฟฟ้าด้วยเครือข่ายไร้สาย

description: การค้นคว้าอิสระนี้มีวัตถุประสงค์ เพื่อออกแบบและสร้างเครื่องตรวจสอบอุปกรณ์ไฟฟ้าภายในบ้านแบบไร้สาย เพื่อให้ผู้ใช้งานอุปกรณ์ไฟฟ้าได้ตรวจสอบและเฝ้าติดตามค่ากระแสไฟฟ้า ค่าการใช้พลังงานไฟฟ้าของอุปกรณ์ไฟฟ้าภายในบ้านได้อย่างมีประสิทธิภาพ เครื่องต้นแบบสามารถเก็บรวบรวมและตรวจสอบข้อมูลย้อนหลังได้ ด้วยโปรแกรมที่พัฒนาขึ้นมีการออกแบบโดยใช้ NodeMCU ESP8266 เชื่อมต่อกับโมดูลเซ็นเซอร์วัดกระแสไฟฟ้าและไมโครคอนโทรลเลอร์ ตามแนวคิด IoT (Internet of Things) ในราคาที่สามารถเข้าถึงได้ ผลลัพธ์ที่ได้คือผู้ใช้สะดวกต่อการใช้งานเพื่อให้ทราบถึงพฤติกรรมการใช้ไฟฟ้าของตนเองและสามารถบริหารการใช้ไฟฟ้าเพื่อลดการใช้ไฟฟ้าที่สิ้นเปลืองลงได้ จากผลการทดสอบวัดค่ากระแสไฟฟ้าโดยอุปกรณ์ต้นแบบมีคุณสมบัติการวัดค่ากระแสไฟฟ้าใกล้เคียงกับเครื่องแคลมป์มิเตอร์ และมีค่าเปอรเซ็นตความคลาดเคลื่อนต่ำสุดเท่ากับ 1.16% และค่าความคลาดเคลื่อนมากสุดเท่ากับ 3.65%
DOI: 10.14457/tu.the.2017.875
title: การเพิ่มผลิตภาพของระบบการผลิตแบบไม่ต่อเนื่องโดยใช้หลักการศึกษาการทำงาน: กรณีศึกษาโรงงานผลิตผนังกระจก

description: การศึกษาการทำงานจัดว่าเป็นส่วนสำคัญอย่างยิ่งในการจัดสร้างมาตรฐานการทำงาน เพื่อใช้ในการตรวจติดตามและประเมินผลิตภาพของระบบ ถึงแม้ว่าการศึกษาการทำงานจะเป็นทฤษฎีที่รู้จักกันอย่างแพร่หลายในวงการอุตสาหกรรมมาในระยะหนึ่งแล้ว แต่การนำไปประยุกต์ใช้กับอุตสาหกรรมที่มีระบบการผลิตแบบไม่ต่อเนื่องยังไม่แพร่หลายเท่าที่ควรงานวิจัยนี้จึงนำเสนอแนวทางการประยุกต์ใช้หลักการศึกษาการทำงานเพื่อเพิ่มผลิตภาพของกระบวนการผลิตแบบไม่ต่อเนื่องของโรงงานขนาดกลางในประเทศไทยโดยใช้โรงงานผลิตแผงกระจกสำเร็จรูปเป็นกรณีศึกษา เนื่องจากลักษณะของแผงกระจกสำเร็จรูปแต่ละรุ่นมีความแตกต่างกันทั้งด้านขนาดและรูปแบบ และขนาดของการสั่งผลิต จึงทำให้การวิเคราะห์เวลามาตรฐานสามารถทำได้ยาก ในการศึกษานี้ผู้วิจัยจึงเริ่มจากการศึกษากระบวนการทำงานของทั้งสายการผลิต การศึกษาเวลาที่ใช้ในการผลิตของแต่ละสถานีงาน การวิเคราะห์หาสถานีงานที่เป็นคอขวด และการวิเคราะห์ความสมดุลของสายการผลิต จากนั้นผู้วิจัยจึงได้นำหลักการ ECRS มาประยุกต์ใช้เพื่อลดขั้นตอนการทำงานที่ไม่ก่อให้เกิดมูลค่าเพิ่มและได้นำหลักการทางสถิติมาประยุกต์ใช้ในการจัดทำเวลามาตรฐาน เมื่อนำผลจากการศึกษาไปจัดสร้างคู่มือมาตรฐานการทำงานและนำไปทดลองให้พนักงานปฏิบัติจริงพบว่าผลิตภาพของการผลิตเพิ่มขึ้นร้อยละ 71
DOI: 10.14457/tu.the.2017.876
title: การปรับปรุงกระบวนการด้วยการจัดสมดุลสายการผลิต: กรณีศึกษา กระบวนการประกอบผลิตภัณฑ์กล้องวงจรปิด

description: งานวิจัยนี้มีวัตถุประสงค์เพื่อปรับปรุงกระบวนการการประกอบชิ้นงานกรณีศึกษาในกระบวนการผลิตกล้องวงจรปิด รุ่น ซัทเทอร์นุส ด้วยอาศัยหลักการแนวคิดการจัดสมดุลสายการผลิต สำหรับลดงานที่ไม่ก่อให้เกิดมูลค่าเพิ่มต่อผลิตภัณฑ์ที่ส่งผลให้เกิดปัญหาคอขวดและรอบจังหวะการผลิตสินค้าต่อชิ้นสูงเกินกว่าเป้าหมายที่ตั้งไว้ การศึกษาเริ่มจากการศึกษาลักษณะการทำงานของแต่ละกระบวนการ จากนั้นทำการเก็บข้อมูลของเวลาในการประกอบชิ้นงาน และพบว่ามีทั้งหมด 5 กระบวนการที่มีรอบจังหวะการผลิตสินค้าต่อหนึ่งชิ้นสูงเกินกว่าเป้าหมาย จึงทำการวิเคราะห์หาสาเหตุของปัญหาสำหรับกระบวนการกรณีศึกษาทั้ง 5 กระบวนการ โดยแบ่งออกเป็นลักษณะงานย่อยและทำการศึกษาวิเคราะห์กระบวนการเพื่อเพิ่มประสิทธิภาพ จากนั้นทำการปรับปรุงกระบวนการผลิตโดยใช้เทคนิคการจัดสมดุลสายการผลิตด้วยหลักการ ECRS ผลการปรับปรุงพบว่า สามารถลดรอบเวลาการผลิตในการประกอบชิ้นงานหนึ่งชิ้นทั้งหมดจากเดิม 2,076 วินาทีลงเหลือ 1,551 วินาที คิดเป็นร้อยละ 25.29% สามารถเพิ่มประสิทธิภาพของสายการผลิตจากเดิม 76.88% เพิ่มขึ้นเป็น 91.67% คิดเป็นร้อยละ 14.79% และสามารถผลิตชิ้นงานได้ตามรอบจังหวะการผลิตสินค้าต่อชิ้นที่ตั้งไว้คือไม่เกิน 195 วินาที ส่งผลให้ประสิทธิภาพการผลิตเป็นไปตามเป้าหมาย อีกทั้งสามารถบรรลุวัตถุประสงค์ และสอดคล้องกับมาตรฐานที่ตั้งไว้
DOI: 10.14457/tu.the.2017.877
title: แนวทางการลดอัตราการปฏิเสธรุ่นในกระบวนการผลิตแผงวงจรไฟฟ้าชนิดยืดหยุ่น

description: งานวิจัยนี้เป็นการศึกษาหาแนวทางการลดอัตราการปฏิเสธรุ่นในกระบวนการผลิตแผงวงจรไฟฟ้าชนิด ยืดหยุ่นในกระบวนการประกันคุณภาพขาออก ของผลิตภัณฑ์รูปแบบใหม่ของโรงงานผลิตชิ้นส่วนอิเล็กทรอนิกส์ ซึ่งเป็นผลิตภัณฑ์ที่กำลังประสบปัญหาอัตราการปฏิเสธรุ่นมีค่าสูงถึง 5.6 เปอร์เซ็นต์ ซึ่งเกินกว่ามาตรฐานที่บริษัทกำหนดไว้ คือ 2 เปอร์เซ็นต์ ดังนั้นงานวิจัยจึงหาแนวทางในการลดอัตราการปฏิเสธรุ่นในระบบประกันคุณภาพขาออก โดยจะทำการเพิ่มประสิทธิภาพในกระบวนการตรวจสอบขั้นสุดท้าย ซึ่งเป็นกระบวนการก่อนหน้ากระบวนการประกันคุณภาพขาออก งานวิจัยนี้เริ่มจากการศึกษากระบวนการทำงานในปัจจุบัน หลังจากนั้นจึงได้ทำการวิเคราะห์หาสาเหตุของการด้อยประสิทธิภาพของกระบวนการตรวจสอบขั้นสุดท้าย โดยใช้แผนภูมิก้างปลา ซึ่งจากการศึกษาพบว่า สาเหตุหลักของการด้อยประสิทธิภาพเกิดจาก คน วิธีการ เครื่องจักร และวัตถุดิบ งานวิจัยนี้ได้นำเสนอแนวทางในการเพิ่มประสิทธิภาพโดยได้ปรับปรุงกระบวนการตรวจสอบ ทั้งในด้านของการประเมินสมรรถนะของพนักงานและการเปลี่ยนวิธีการตรวจสอบ หลังจากการดำเนินงานทดสอบตามแนวทางที่ได้นำเสนอ พบว่า อัตราการปฏิเสธรุ่นโดยเฉลี่ยลดลงจากเดิม 5.61% เหลือ 1.35% โดยคิดเป็น 73.35%
DOI: 10.15151/esrf-es-58831478
title: Stockholm BAG
DOI: 10.14457/tu.the.2017.885
title: การวิเคราะห์ความเหมาะสมในการลงทุนระบบกําจัดกลิ่นไม่พึงประสงค์จากกระบวนการผลิตยางมะตอยผสมยางพารา

description: ปัญหากลิ่นไม่พึ่งประสงค์จากกระบวนการผลิต Natural Rubber  Modified Asphalt Cement (NRMA) เกิดจากการเติมน้ำยางพาราลงในยางมะตอยที่มีความร้อนสูง ซึ่งในน้ำยางพารานั้นมีส่วนผสมของแอมโมเนียซึ่งเป็นสารที่มีกลิ่นรุนแรงเมื่อได้รับความร้อน โดยกลิ่นไม่พึงประสงค์ที่ปะปนในอากาศระหว่างกระบวนการผลิตแต่ละขั้นตอนนั้นอยู่ในรูปแบบของก๊าซหรือไอเสีย โดยในงานวิจัยนี้จะทำการศึกษาเปรียบเทียบประสิทธิภาพและความคุ้มค่าทางเศรษฐศาสตร์ของการกำจัดกลิ่น ด้วยระบบ Wet Scrubber ร่วมกับ Activated Carbon (WAC) เทียบกับ ระบบ Regenerative Thermal Oxidizer (RTO) โดยใช้เทคนิคของ Incremental Benefit Cost Ratio โดยเปรียบเทียบผลประหยัดจากการดำเนินงานผลิตต่อหน่วยการลงทุนที่เพิ่มขึ้น โดยพิจารณาจากต้นทุนในการติดตั้งเครื่องจักรอุปกรณ์ในการกำจัดกลิ่น (Investment Cost)  ต้นทุนในการบริหารงานระหว่างการผลิต จัดเก็บ และนำจ่ายให้ลูกค้าตลอดกระบวนการตั้งแต่ต้นจนจบ (Operating Cost) พบว่าระบบการกำจัดกลิ่นแบบ WAC เหมาะสมกับการกระบวนการผลิต NRMA  มากกว่าระบบการกำจัดกลิ่นแบบ RTO เนื่องจากมีค่าใช้จ่ายในการลงทุนเครื่องจักรต่ำกว่าระบบ RTO ถึง  6 เท่า แม้ว่าจะมีค่าใช้จ่ายในการบริหารจัดการในระหว่างการผลิตที่สูงกว่า 1.6 เท่า แต่อย่างไรก็ตาม เมื่อพิจารณาผลประหยัดจากการดำเนินงานผลิตต่อหน่วยการลงทุนที่เพิ่มขึ้นระบบ WAC มีผลตอบแทนทางเศรษฐศาสตร์ที่ดีกว่าระบบ RTO ถึงแม้ระบบการกำจัดกลิ่นแบบ WAC ยังมีประสิทธิภาพการกำจัดกลิ่นได้ถึง 95% เทียบกับ RTO ซึ่งกำจัดได้ 99% แต่ระดับ 95% นี้ก็เพียงพอต่อการควบคุมการปล่อยมลพิษตามมาตรฐานที่กำหนดโดยกรมควบคุมมลพิษ
DOI: 10.14457/tu.the.2014.321
title: ปัจจัยที่มีผลต่อการจ่ายค่าตอบแทนกรรมการของบริษัทจดทะเบียนในตลาดหลักทรัพย์แห่งประเทศไทย

description: งานวิจัยนี้มีวัตถุประสงค์เพื่อศึกษาปัจจัยที่ส่งผลกับระดับค่าตอบแทนกรรมการของบริษัทจดทะเบียนในประเทศไทยทั้งผลการดำเนินงาน ประสบการณ์ของกรรมการ ขนาดกิจการ สัดส่วนกรรมการอิสระ ขนาดคณะกรรมการ โดยกลุ่มตัวอย่างคือบริษัทจดทะเบียนในตลาดหลักทรัพย์แห่งประเทศไทยในกลุ่ม SET 100 ช่วงปี 2555 – 2557 ซึ่งสามารถรวบรวมข้อมูลได้จากงบแสดงฐานะการเงินของกิจการ ณ วันสิ้นรอบระยะเวลาบัญชี และแบบแสดงรายการข้อมูลประจำปี(แบบ 56-1) แล้วนำข้อมูลมาวิเคราะห์สถิติเชิงพรรณา (Descriptive Statistics) และวิเคราะห์สมการถดถอยแบบพหุคูณ ( Multiple Regression Analysis ) จากการวิเคราะห์พบว่าอัตราส่วนผลตอบแทนต่อผู้ถือหุ้น(ROE) อายุกรรมการและขนาดกิจการมีความสัมพันธ์เชิงบวกกับค่าตอบแทนกรรมการอย่างมีนัยสำคัญที่ 95%
DOI: 10.14457/tu.the.2014.322
title: การคัดเลือกเชื้อ Bacillus sp. ที่มีผลกระทบต่อปริมาณสารกาบาในเมล็ดข้าวกล้องงอกและการเข้าทำลายของโรคใบขีดโปร่งแสง

description: รวบรวมและแยกเชื้อ Xanthomonas oryzae pv. oryzicola สาเหตุโรคใบขีดโปร่งแสงจากแหล่งปลูกข้าวที่สำคัญ 3 จังหวัด ได้แก่ อ่างทอง พระนครศรีอยุธยา และปทุมธานี ได้ 150 สายพันธุ์ และพบว่าสายพันธุ์ TU-Xoc089, TU-Xoc056 และ TU-Xoc125 ก่อให้เกิดโรครุนแรงที่สุดในระดับ D เมื่อทดสอบคุณลักษณะทางชีวเคมีบางประการและยืนยันระดับโมเลกุล พบว่าทั้ง 3 สายพันธุ์ มีความเหมือนกับ X. axonopodis pv. oryzicola JH01 99 เปอร์เซ็นต์ต่อจากนั้นแบคทีเรียที่มีลักษณะคล้ายคลึงกับ Bacillus sp. 128 สายพันธุ์ ถูกแยกจากผิวและภายในเมล็ดข้าวเหนียวดำงอก โดย 25 สายพันธุ์ ได้มาจากภายในเมล็ด และอีก 103 สายพันธุ์ ได้มาจากผิวเมล็ด เมื่อทดสอบคุณลักษณะทางชีวเคมีบางประการพบว่า 42 สายพันธุ์ จาก 128 สายพันธุ์ มีแนวโน้มเป็น Bacillus sp. จึงกำหนดชื่อเรียกว่า TU-001-TU-042ซึ่งพบว่า Bacillus sp. 5 สายพันธุ์ ได้แก่ TU-034, TU-033, TU-035, TU-003 และ TU-031 มีประสิทธิภาพในการกระตุ้นให้ข้าวกล้องงอกพันธุ์ขาวดอกมะลิ105 สะสมสาร GABA สูงที่สุด เมื่อเปรียบเทียบกับการชักนำด้วย calcium-calmodulin และน้ำกลั่นนึ่งฆ่าเชื้อ นอกจากนี้แบคทีเรียดังกล่าวยังมีประสิทธิภาพในการส่งเสริมการเจริญเติบโตข้าวโดยเพิ่มการสะสม indole-3-acetic acid (IAA) ในต้นกล้าที่ผ่านการแช่เมล็ดยิ่งไปกว่านั้นการแช่เมล็ดข้าวด้วย Bacillus sp. สายพันธุ์ TU-034 มีประสิทธิภาพในการชักนำให้ต้นกล้าข้าวสะสม IAA สูงที่สุดภายในวันที่ 4 หลังแช่เมล็ดข้าว เท่ากับ1.98 ไมโครกรัม/มิลลิกรัมน้ำหนักสด ผลการทดลองในสภาพเรือนปลูกพืชทดลองและสภาพไร่ยังแสดงให้เห็นว่า Bacillus sp. สายพันธุ์ TU-034 มีประสิทธิภาพในการกระตุ้นให้ต้นข้าวมีการสะสมสาร GABA และมีผลในการลดการเกิดโรคใบขีดโปร่งแสง  เมื่อจำแนกชนิด TU-034 ด้วยไพรเมอร์จำเพาะบริเวณ 16S rDNA  วิเคราะห์ลําดับนิวคลีโอไทด์ และเปรียบเทียบกับฐานข้อมูลโดยโปรแกรม BLAST พบว่า TU-034 มีเปอร์เซ็นต์ความเหมือนกับ B. subtilis AN2 100 เปอร์เซ็นต์การพัฒนาผลิตภัณฑ์ข้าวกล้องงอกพันธุ์ขาวดอกมะลิ105 และหอมนิลโดยใช้ B. subtilis TU-034 แสดงให้เห็นว่าข้าวกล้องงอกมีการสะสม GABA สูง โดยที่ไม่มีผลกระทบต่อน้ำหนัก ความยาว และความกว้างของเมล็ดข้าว ตลอดจนคุณลักษณะทางเคมี ได้แก่ ปริมาณความชื้น ปริมาณเถ้า ปริมาณโปรตีน และปริมาณไขมันคงที่ แต่มีผลทำให้ปริมาณคาร์โบไฮเดรตและปริมาณอะมิโลสลดลง ในขณะที่ปริมาณเยื่อใยเพิ่มขึ้น
DOI: 10.14457/tu.the.2014.323
title: ศึกษาการประเมินมูลค่าโรงแรมบูติค: กรณีศึกษา โรงแรมในเขตกรุงเทพมหานคร

description: ในปัจจุบันพบว่า มีโรงแรมบูติคที่เกิดขึ้นในเขตกรุงเทพมหานครมีจำนวนมากซึ่งส่วนใหญ่จะเป็นลักษณะของอาคารที่มีการดัดแปลงมาจากอาคารโรงแรมเก่า อาคารพาณิชย์ อาคารสำนักงานเก่า รวมถึงบ้านพักอาศัย โดยถือเป็นทรัพย์สินที่ก่อให้เกิดรายได้ การศึกษาในครั้งนี้ได้มุ่งเน้นนำเสนอวัตถุประสงค์เทคนิควิธีการประเมินมูลค่าโรงแรมบูติคที่ดัดแปลงมาจากอาคารพาณิชย์ ต่อจากนั้นนำเสนอแนวทางเทคนิคการประเมินมูลค่าโรงแรมบูติคแก่นักประเมินมูลค่า ตลอดจนเจ้าหน้าที่ฝ่ายบริหารงานประเมินของสถาบันการเงินต่าง ๆ ทางผู้ทำการศึกษาได้ทำการเก็บรวบรวมข้อมูล ในเชิงคุณภาพจากการสัมภาษณ์แบบมีโครงสร้างจากผู้เชี่ยวชาญด้านการประเมินมูลค่าทรัพย์สินจำนวน 5 ท่าน และเป็นผู้ประเมินหลักชั้นวุฒิ ที่มีประสบการณ์ในด้านการประเมินมูลค่าทรัพย์สินไม่น้อยกว่า 10 ปี ใช้เพื่อเก็บข้อมูลด้านความคิดเห็นมุมมอง และประสบการณ์ที่มีต่อประเด็นที่สำคัญในการเลือกสรุปเทคนิคการประเมินมูลค่าของโรงแรมบูติค และได้ทำการศึกษาจาก เล่มรายงานประเมินมูลค่าโรงแรมบูติคที่มีการดัดแปลงมาจากอาคารพาณิชย์ จำนวน 4 เล่ม จากบริษัทประเมินมูลค่าทรัพย์สินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ ผลการวิจัยพบว่า เทคนิควิธีประเมินมูลค่าที่เหมาะสมกับโรงแรมบูติคที่ดัดแปลงมาจากอาคารพาณิชย์ คือ พิจารณาจากรายได้ (Income Approach) เนื่องจาก สามารถตอบและอธิบายถึงมูลค่าตลาดของทรัพย์สินที่แท้จริง จากการบริหารในสภาพปัจจุบัน ส่วนเทคนิควิธีเปรียบเทียบราคาตลาด (Market Approach) ก็สามารถกระทำได้ในกรณีที่มีข้อมูลที่เพียงพอแต่ส่วนใหญ่แล้วจะไม่มีสิ่งที่เหมือนกันนำมาเปรียบเทียบ ส่วนเทคนิควิธีต้นทุน (Coat Approach) ไม่นิยมนำมาเป็นเทคนิคการประเมินเนื่องจากมูลค่าที่ดินและสิ่งปลูกสร้างนั้นไม่สามารตอบมูลค่าตลาดที่ชัดเจนได้ การศึกษาครั้งนี้สามารถเป็นประยุกต์เป็นแนวทางในการประเมินมูลค่าทรัพย์สินประเภทโรงแรมบูติคอื่น ๆ ในกรุงเทพมหานครหรือจังหวัดอื่น ๆ ได้ต่อไป
DOI: 10.14457/tu.the.2017.886
title: การศึกษาผลของสารตัวเติมและการเชื่อมโยงร่างแหต่อโครงสร้างของเส้นใยยางธรรมชาติที่ผลิตด้วยเทคนิคอิเล็กโตรสปินนิง

description: การผลิตเส้นใยยางธรรมชาติซึ่งมีขนาดเล็กด้วยวิธีอิเล็กโตรสปินนิง ไม่ได้รับความนิยมมากนัก เนื่องจากยางธรรมชาติมีอุณหภูมิของการเปลี่ยนสถานะคล้ายแก้ว (Glass transition temperature, Tg) ต่ำกว่าอุณหภูมิห้องทำให้เมื่อผลิตเส้นใยออกมาแล้ว เส้นใยเกิดการหดตัวและหลอมรวมกัน งานวิจัยนี้จึงได้ทำการศึกษาเพื่อแก้ปัญหาดังกล่าวโดยศึกษาผลของตัวทำละลายและสารตัวเติมที่เหมาะสม ควบคู่กับการทำให้ยางคงรูปอย่างรวดเร็วระหว่างการเกิดเส้นใย ซึ่งวิธีที่สนใจศึกษาในที่นี้คือการคงรูปด้วยวิธี Photo-curing ต่อขนาด ปริมาณและความคงตัวของเส้นใยยางธรรมชาติ จากการศึกษาพบว่าการผลิตเส้นใยยางธรรมชาติด้วยวิธีอิเล็กโตรสปินนิง โดยการใส่สารตัวเติม Carbon nanotube ที่ปริมาณการเติมร้อยละ 1 โดยน้ำหนักของเนื้อยาง สามารถช่วยต้านทานการหดตัวและการหลอมรวมกันของเส้นใยยางธรรมชาติได้ดี รวมถึงการทำ Photo-curing และเติม Carbon nanotube สามารถเพิ่มความคงตัวของเส้นใยยางธรรมชาติได้ หลังจากการเก็บเส้นใยยางธรรมชาติไว้ที่อุณหภูมิห้องเป็นเวลา 48 ชั่วโมง
DOI: 10.26007/0f1t-pk97
title: Properties of Comet Nuclei

description: This data set presents tables 1, 2, 3, 4, 5 and 7 of 'Sizes, Shapes, Albedos, and Colors of Cometary Nuclei' (Lamy et al., 2004), and includes references for the sources cited.  The authors culled this data from published or well-known unpublished sources, and have indicated what they judge to be the most reliable value available.